«Ինչպես գիտեք, միջազգային մրցույթի արդյունքում իրենք հաղթող են ճանաչվել և իրենց ամբողջ ջրամատակարարման համակարգը, ամբողջ հինգ ընկերությունների, տրվել է վարձակալության 15 տարի ժամկետով: Վարձակալության պայմանագրին կից եղել է նաև իրենց լիցենզիան և լիցենզիային կից սակագնային համաձայնագիր, այսինքն՝ ինքը մրցույթին հաղթելու համար ներկայացրել է 15 տարվա բազիսային սակագները։ Եթե սակագնային համաձայնագիրը բացեք, կտեսնեք մինչև 15 տարի ինչ բազիսային սակագներ է ներկայացված։ Ինքը պատրաստ է այդ համակարգերն ընդունել վարձակալության և բնականաբար բոլոր պայմանագրային պարտավորությունները կատարել, եթե ունենա այս 15 տարիներին ամեն տարի բազիսային այդ սակագները».- նշում է Գարիկ Բաղրամյանը։ Նրա տեղեկացմամբ՝ յուրաքանչյուր տարի ընկերությունը կարող է ճշգրտել սակագները երեք հիմնական գործոնով՝ ջրամատակարարման ծավալ, սղաճ և էլեկտրաէներգիայի սակագնի փոփոխություն. «Էլեկտրաէներգիայի սակագինը և սղաճը որևէ վեճ չի կարող առաջացնել, դա պաշտոնապես հրապարակված մեծություններ են։ Կարող է միայն տարաձայնություններ լինել ջրի ծավալի հետ կապված։ Նախատեսվում է այդ ծավալների մոնիթորինգ իրականացնել, և այդ ջրամատակարարման ծավալները հենց որոշեցինք՝ մեզ համար ընդունելի ծավալը որն է, մենք կարող ենք ասել, թե ինչքան կլինի մեծությունը»։